Merkezê Îrtîbatî û Çapemenîye yê HPGyî pê eşkerayîyêke derheqê çalakîyanê hêzanê xo de agahîyî dayî. Eşkerayîye wina ya:
''Çarçewa Hemleya Şorişgêre ya Cengê Xabûrî de hêzanê ma 11ê gulane de saete 09.30 de vera komêka îşxalkeran Girê Şehîd Serhatî yê herêma Metîna de çalakîyêke kerde. Çalakîye de derbî dîyayî îşxalkeran ro.
Hêrişê hewayî û bombardumanî
Artêşa tirke ya îşxalkere pê helîkopteran û teyarayanê şerî hêrişê Herêmanê Pawitişî yê Medya kerd. Agahîyê derheqê bombardumanan de wina yê:
11ê gulane de di reyî Girê Zendûra yê Avaşînî, warê Kêste yê Metîna, hîrê reyî Gelîya Avaşînî, di reyî warê Şikeftetê Birîndaran ê Zapî dîyayî bombayan ver. 12ê gulane de hîrê reyî warê Werxelê yê Avaşînî da bombayan ver. Heman roje waranê Qela Bêdewê, Tîpa T û Kinyanîşê yê herêma Zapî ser o helîkopterî gêrayî û helîkopteran herême daye bombayan ver.
Nê bombardumanan de zerarêk nêresa hêzanê ma ser.''
